
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 58 


25 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης «Δημοτικής επιχεί¬ 
ρησης τουριστικής και πολιτιστικής ανάπτυξης Πυ¬ 
θαγορείου» Ν. Σάμου (Δ.Ε,Τ.Π.Α,Π) αμιγούς, Δημο¬ 
τικής επιχείρησης. 1 

Τροποποίηση της ΕΣ/11323/6-10-1995 απόφασης της 
Περιφερειακής Δ/ντριας Ν. Κέρκυρας «περί σύστα¬ 
σης Αναπτυξιακής Επιχείρησης Κοινότητας Πέλεκα» 2 
Τροποποίηση του άρθρου 4 της Συστατικής πράξης 
της Δημοτικής Επιχείρησης Τσυριστικής και Πολιτι¬ 
στικής Ανάπτυξης Κασσάνδρειας (Δ.Ε.Τ.Π.Α.Κ.) 


για αύξηση μετοχικού κεφαλαίου. 3 

Σύσταση - συγκρότηση κοινού Υπηρεσιακού Συμβου¬ 
λίου υπαλλήλων ΝΠΔΔ Νομού Ηρακλείου. 4 

Σύσταση Νομικού Προσώπου στο Δήμο Υδρούσας Ν. 
Κυκλάδων με την επωνυμία «Σχολική Επιτροπή Νη¬ 
πιαγωγείου Δ.Δ. Γαυρίου». 5 

Σύσταση Νομικού Προσώπου στο Δήμο Πάρου Ν. Κυ¬ 
κλάδων με την επωνυμία «2η Σχολική Επιτροπή 

ΤΕΕ Πάρου Δήμου Πάρου». 6 

Σύσταση Νομικού Προσώπου στο Δήμο Εξωμβούρ- 
γου Ν. Κυκλάδων με την επωνυμία «Σχολική Επι¬ 
τροπή Δημοτικού Σχολείου Στενής - Φαλατάδου 
και Νηπιαγωγείου Στενής Δήμου Εξωμβούργου».. 7 
Σύσταση Νομικού Προσώπου στο Δήμο Πάρου Ν. Κυ¬ 
κλάδων με την επωνυμία «1η Σχολική Επιτροπή Ενι¬ 
αίου Λυκείου Πάρου Δήμου Πάρου». 8 

Τροποποίηση του Κανονισμού του Κεφαλαίου Αποζη- 
μιώσεως Φορτοεκφορτωτών (ΚΑΦ) Λιμένος Χαλκί- 

δος. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Κωστή Αργυρώ του Σπυρίδω¬ 
νος. 10 

Χορήγηση άδειας ίδρυσης και λειτουργίας Μικτού Κέ¬ 
ντρου Διημέρευσης - Ημερήσιας Απασχόλησης και 
Κατάρτισης Α.Μ.Ε.Α. με την επωνυμία «ΤΑ ΠΑΙΔΙΑ 

ΤΗΣ ΑΝΟΙΞΗΣ». 11 

Σύσταση Λιμενικού Ταμείου Ν.Α. Λάρισας. 12 

Έγκριση του 2080/29.6.1998 Συμβολαίου μεταβίβα¬ 
σης Μεταλλευτικών δικαιωμάτων που απορρέουν 
μόνο απότις ΑΜΕ Β.Ν. 561, Β.Ν. 562, Β.Ν. 563, Β.Ν. 
569 και Β.Ν. 576. 13 


ΑΠΟΦΑΣΕΙ Σ 

Αριθ. 3775 (1) 

Τροποποίηση συστατικής πράξης «Δημοτικής επιχείρη¬ 
σης τουριστικής και πολιτιστικής ανάπτυξης Πυθαγο¬ 
ρείου» Ν. Σάμου (Δ.Ε.Τ.Π.Α.Π) αμιγούς, Δημοτικής 
επιχείρησης. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 277-291 του Π.Δ. 410/95 
Δ.Κ.Κ. όπωςτροποιήθηκε και ισχύει. 

2. Τις διατάξεις του Ν. 2503/97 «Διοίκηση, οργάνωση, 
στελέχωση περιφέρειας κ.λ.π.» 

3. Την αριθ. 23879/5/5/1988 απόφαση Υπουργού Εσω¬ 
τερικών «Σύσταση Κοινοτικής επιχείρησης τουριστικής 
και πολιτιστικής Ανάπτυξης Κοινότητας Πυθαγορείου Σά¬ 
μου», όπως δημοσιεύθηκε στο Φ.Ε.Κ. 345/7/6/1988 τ.β'. 

4. Τις τροποποιήσεις της συστατικής πράξης της επι¬ 
χείρησης : 

α) Με αριθ. 5857/14/8/91 απόφαση Νομάρχη Σάμου. 

β) Με την αριθ. 3047/6/6/1995 απόφαση Περιφερειακού 
Δ/ντη Ν. Σάμου (Φ.Ε.Κ.566/95τ.β') Και 

γ) Την αριθ. 3651/27/9/99 απόφαση Γεν. Γραμματέα Πε¬ 
ριφέρειας Βορείου Αιγαίου (Φ.Ε.Κ. 1945/27-10-1999τ.β'). 

5. - Την αριθ. 1178/6/7/98 Απόφαση Γ εν. Γ ραμματέα Πε¬ 
ριφέρειας Βορείου Αιγαίου «Μεταβίβαση αρμοδιοτή¬ 
των». 

6. Την αριθ. 273/22-11-99 νόμιμη απόφαση του Δημοτι¬ 
κού Συμβουλίου Πυθαγορείου. 

7. Την αριθ. 102/14-6-2000 νόμιμη απόφαση Δημοτικού 
Συμβουλίου με την οποία μας εγκρίνεταιη νέατεχνοοικο- 
νομική μελέτη, αποφασίζουμε: 

Τροποποιούμε την αριθ. 23879/5/5/1988 απόφαση 
Υπουργού Εσωτερικών (όπωςτροποποιήθηκε και ισχύει), 
όπως παρακάτω: 

α) Ως προς την επωνυμία αντικαθίσταται το άρθρο 1 ως 
εξής: 

Συνιστάται στο Δήμο Πυθαγορείου Νομού Σάμου Δη¬ 
μοτική Επιχείρηση με την επωνυμία «Δημοτικής Επιχείρη¬ 
σης Ανάπτυξης Πυθαγορείου», ως νομικό πρόσωπο ιδιω¬ 
τικού δικαίου το οποίο διέπεται από τις διατάξεις του άρ¬ 
θρου 291 του Π.Δ. 410/95. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Αντικαθίσταται το άρθρο 2 ως εξής : 

Βασικός σκοπός της επιχείρησης είναι η οικονομική, 
κοινωνική, πολιτιστική, μορφωτική και οικοτουριστική 
ανάπτυξη του Δήμου και η παροχή κοινωνικών πολιτιστι¬ 
κών και άλλων υπηρεσιών στους Δημότες και στους επι¬ 
σκέπτες της περιοχής, με την διάθεση κεφαλαίων και άλ¬ 
λων περιουασιακών, την εκτέλεση έργων κοινωφελούς 
χαρακτήρα του Δήμου θα επιτευχθεί η πραγματοποίηση 
εσόδων (κερδών), τα οποία θα επανεπενδύονται στην πε¬ 
ριοχή για την βελτίωση της ποιότητας ζωής των κατοίκων 
της περιοχής. 

Συγκεκριμένα οι στόχοι της Δημοτικής επιχείρησης 
Ανάπτυξης είναι: 

2.1 Η εκπόνηση μελετών και η διαχείριση και υλοποίηση 
προγραμμάτων Ευρωπαϊκών, Εθνικών και Δημοσίων φο¬ 
ρέων. Επίσης κατασκευή έργων ή συντήρηση υποδομών 
και η εκτέλεση προμηθειών. 

2.2 Η λειτουργία γραφείων τουρισμού. 

2.3 Η οργάνωση Μαρίνας. 

2.4 Η εκμετάλλευση οργανωμένων παραλίων. 

2.5 Η λειτουργία αναψυκτηρίου. 

2.6 Η εκμετάλλευση των χώρων οργανωμένης στάθ¬ 
μευσης οχημάτων. 

2.7 Η ανάπτυξη και προστασία των οικοσυστημάτων. 

2.8 Η στήριξη της παραγωγής χειροτεχνικών, αγροτι¬ 
κών και άλλων προϊόντων στην ευρύτερη περιοχή κυρίως 
σε ότι αφορά το τεχνικό τους μέρος και την οργάνωση και 
προβολή των προϊόντων αυτών. 

2.9 Η αγορά, μίσθωση, η χρήση με παραχώρηση εκτά¬ 
σεων γής, κτισμάτων εγκαταστάσεων, κινητών ή δικαιω¬ 
μάτων που ανήκουν σε οποιανδήποτε φορέα φυσικό ή 
νομικό πρόσωπο δημοσίου ή ιδιωτικού δικαίου με στόχο 
την προβολή και την απόκτηση πρόσθετων πόρων, καθώς 
και την ανάπτυξη δραστηριοτήτων περιηγητικού τουρι¬ 
σμού και οικοτουρισμού και αξιοποίηση του δασικού 
πλούτου της περιοχής. 

2.10 Η προσφορά και η εκμετάλλευση μηχανημάτων 
(ισοπεδωτήρες, προωθητήρες γαιών, αυτοκίνητα, λεωφο¬ 
ρεία, σκαπτικά κ.τ.λ.) για την εξυπηρέτηση των κατοίκων. 

2.11 Η εκδήλωση πολιτιστικού και περιβαλλοντικού εν¬ 
διαφέροντος για λογαριασμό της ευρύτερης περιοχής 
και οι εκδόσεις περιοδικών και εντύπων τουριστικού, ιστο¬ 
ρικού και περιβαλλοντικού περιεχομένου. 

2.12 Η οργάνωση εκδηλώσεων και παροχή πολιτιστικών 
και κοινωνικών υπηρεσιών σε δημότες και επισκέπτες της 
ευρύτερης περιοχής. 

2.13 Η διαχείριση και η δημιουργία μικρών μονάδων πα¬ 
ροχής υπηρεσιών όπως αναψυκτηρίων, παιδικών σταθ¬ 
μών, αθλητικών κέντρων, κέντρων ηλικιωμένων, κέντρων 
ψυχαγωγίαςτων κατοίκων, διαχείριση και δημιουργία χώ¬ 
ρων υποδοχής επισκεπτών (αγροτικού, οικολογικού, πε¬ 
ριηγητικού, παραθεριστικού τουρισμού κ.τ.λ.) 

2.14 Η στήριξη των προσπαθειών και η ανάληψη πρω¬ 
τοβουλιών στην κατεύθυνση των οικιστικών και πολεοδο- 
μικών παρεμβάσεων και της επίτευξης του καλύτερου 
αποτελέσματος στο μελετητικό και κατασκευαστικό πε¬ 
δίο με φθηνότερη δυνατή λύση. 

2.15 Η πραγματοποίηση εσόδων που θα επενδύονται 
στην περιοχή για την αναβάθμισή της και την βελτίωση 
της ποιότητας ζωής των κατοίκων. 

2.16 Η δημιουργία και αξιοποίηση βιοτεχνικού πάρκου 
στην περιοχή. 

2.17 Η αξιοποίηση και η εκμετάλλευση των φυσικών πη¬ 
γών ενέργειας της περιοχής. 


2.18 Η διαχείριση του ορυκτού πλούτου της περιοχής. 

2.19 Η δυνατότητα εκμίσθωσης της κινητής περιουσίας 
της Δημοτικής Επιχείρησης Ανάπτυξης σε τρίτους. 

2.20 Η μεταφορά των μαθητών στα σχολεία της περιο¬ 
χής με μεταφορικά μέσα των οποίων έχει την κυριότητα ή 
την χρήση με παραχώρηση ή τα έχει μισθώσει η Δημοτική 
Επιχείρηση Ανάπτυξης καθώς και η οργάνωση και πραγ¬ 
ματοποίηση εκδρομών μετά μεταφορικά μέσα της Δημο¬ 
τικής Επιχείρησης, για τους κατοίκους και τους επισκέ¬ 
πτες της περιοχής. 

2.21 Η συμμετοχή στα κεφάλαια και στα όργανα εται¬ 
ριών και άλλων νομικών προσώπων που οι σκοποί τους εί¬ 
ναι συγγενείς ή αντίστοιχοι και πάντως, δεν συγκρούονται 
προς τους σκοπούς της επιχείρησης. 

2.22 Η υλοποίηση προγραμμάτων αγροτουρισμού μαζι¬ 
κού αθλητισμού κ.τ.λ. 

2.23 Η παροχή υπηρεσιών μηχανογράφησης και νέων 
τεχνολογιών συγκέντρωση και επεξεργασία στατιστικών 
στοιχείων. 

2.24 Προώθηση εμπορία Σαμιακών προϊόντων και προϊ¬ 
όντων της περιφέρειας μέσω νέων τεχνολογιών. 

2.25 Η διοργάνωση επιμορφωτικών σεμιναρίων. 

γ) Τροποποιείται το άρθρο 3 ως εξής : 

Η επιχείρηση θα διοικείται από πενταμελές (δμελές) Δι¬ 
οικητικό Συμβούλιο που τα μέλη του ορίζονται μαζί με 
τους αναπληρωτές από το Δημοτικό Συμβούλιο Πυθαγο¬ 
ρείου. 

Κατά τα λοιπά ισχύουν οι: 

α) Αριθ. 23879/1988 απόφαση Υπουργού Εσωτερικών. 

β) Αριθ. 5857/1991 απόφαση Νομάρχη Σάμου. 

γ) Αριθ. 3047/1995 απόφαση Περιφερειακού Δ/ντή Σά¬ 
μου. και 

δ) Αριθ. 3651/1999 απόφαση Γεν. Γραμματέα Περιφέ¬ 
ρειας Βορείου Αιγαίου. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋ/σμού του Δήμου Πυθαγορεί¬ 
ου. 

Η απόφαση αυτή να δημοσιευθεί στην Εφημερίδα της 
Κυβερνήσεως. - 

Σάμος, 20 Δεκεμβρίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΕΡΑΪΔΗΣ 

Αριθ. 30179 (2) 

Τροποποίηση της ΕΣ/11323/6.10.1995 απόφασης της Πε¬ 
ριφερειακής Δ/ντριας Ν. Κέρκυρας «περί σύστασης 
Αναπτυξιακής Επιχείρησης Κοινότητας Πέλεκα». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΩΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 277-284 και 291 του Π. 
Δ/τος (Δ.Κ.Κ.) και τις όμοιες του Ν. 2503/97 

2. Την αριθμ. 25027/9-4-1984 απόφαση του Υπουργού 
Εσωτερικών (ΦΕΚ 244/10-4-1984 τεύχος Β’) 

3. Την αριθμ. ΕΣ/11323/6-10-95 απόφαση της Περιφε¬ 
ρειακής Δ/ντριας Ν. Κέρκυρας με την οποία συστάθηκεη 
Αναπτυξιακή Επιχείρηση Κοινότητας Πέλεκα (ΦΕΚ 
870/19-10-1995 τεύχος Β’) 

4. Την αριθμ. 7097/16-7-96 απόφαση της Περιφέρεια- 

κής Δ/ντριας Ν. Κέρκυρας με την οποία επεκτάθηκαν οι 
σκοποί της Αναπτυξιακής Επιχείρησης Κοινότητας Πέλε¬ 
κα Ν. Κέρκυρας (ΦΕΚ 656/30-7-1996 τεύχος Β’) 

5. Τηναριθμ. 160/2000 απόφαση του Δ.Σ. Δήμου Παρε- 
λίων με την οποία τροποποιούνται οι παράγραφοι (1) και 
(5) της συστατικής πράξης αριθμ. ΕΣ/11323/6-10-95 (ΦΕΚ 
870/19-10-95 τεύχος Β’) απόφασης 

6. Την αριθμ. 71/2000 απόφαση του Δ.Σ. Δήμου Παρε- 
λίων με την οποία τροποποιούνται οι παράγραφοι (2), (3) 
και (6) της αριθμ. ΕΣ/11323/6-10-95 (ΦΕΚ 870/19-10-95 
τεύχος Β’) απόφασης Περιφερειακής Δ/ντριας Ν. Κέρκυ¬ 
ρας όπως συμπληρώθηκε με την αριθμ. ΕΣ/7097/16-7-96 
(ΦΕΚ 656/30-7-96 τεύχος Β’) όμοια αυτής, αποφασίζου¬ 
με: 

Τροποποιούμε την αρχική συστατική πράξη (ΕΣ/11323/ 
6-10-95, ΦΕΚ 870/19-10-1995 τεύχος Β') όπως συμπλη¬ 
ρώθηκε με την αριθμ. ΕΣ/7097/16-7-96 (ΦΕΚ 656/30-7-96 
τεύχος Β’) όμοια ως προς τις παραγράφους (1), (2), (3), 
(5) και (6) ως ακολούθως: 

1. Συνίσταται στο Δήμο Παρελίων Ν. Κέρκυρας Δημοτι¬ 
κή Επιχείρηση με την επωνυμία «Αναπτυξιακή Επιχείρηση 
Πέλεκα Δήμου Παρελίων» ως Νομικό Πρόσωπο Ιδιωτικού 
Δικαίου. 

2. Σκοποί της επιχείρησης: 

α. Η εκμετάλλευση των παραλίων και της περιουσίας 
του Δημοτικού Διαμερίσματος Πέλεκα 
β. Η οργάνωση και διαχείριση δημοτικών και άλλων χώ¬ 
ρων στάθμευσης 

γ. Η οργάνωση του πολιτισμού και της ψυχαγωγίας της 
περιοχής 

δ. Η εκμετάλλευση και η προώθηση της ποιοτικής ανά¬ 
πτυξης του τουρισμού. 

ε. Η προβολή της περιοχής και η προώθηση της ποιοτι¬ 
κής ανάπτυξης του τουρισμού. 

στ. Η οργάνωση και η υλοποίηση προγραμμάτων κα¬ 
τάρτισης σε συνεργασία με αρμόδιους εξειδικευμένους 
φορείς (ΚΕΚ) αλλά και η παροχή ειδικού εκπαιδευτικού 
έργου σε παιδιά και ενήλικες και η αναβάθμιση του αν¬ 
θρώπινου δυναμικού, η προώθηση του πολιτισμού καιτων 
τεχνών, με στόχο την τοπική ανάπτυξη. 

ζ. Η υλοποίηση προγραμμάτων κοινωνικής υποδομής, 
ιδρύοντας βρεφονηπιακούς σταθμούς, ΚΑΠΗ, κοινωνική 
μέριμνα για άτομα με ειδικές ανάγκες και κάθε άλλο πρό¬ 
γραμμα κοινωνικής προστασίας των πολιτών που εκπο¬ 
ρεύεται από τα διάφορα Υπουργεία και Ιδρύματα. 

η. Η ανάληψη της Υπηρεσίας Καθαριότητας του Δήμου 
μετά από αναθέσεις του Δημοτικού Συμβουλίου. 

θ. Η ανάληψη της είσπραξης δημοτικών τελών και η πα¬ 
ροχή στο Δήμο εξειδικευμένων υπηρεσιών (διοικητικές 
και επιστημονικές) μετά από αναθέσεις του Δήμου. 

ι. Η υλοποίηση προγραμμάτων που βοηθούν γενικά το 
Δήμο στο αναπτυξιακό του έργο. 

ια. Η αξιοποίηση και η ανάδειξη των παραδοσιακών οι¬ 
κισμών καιτων ιστορικών μνημείων. 

ιβ. Η διαχείριση, μετά από ανάθεση, θεμάτων που αφο¬ 
ρούν την πρώην Κοινοτική Βιβλιοθήκη που αποτελεί 
Ν.Π.Δ.Δ. του Δήμου. 

ιγ. Η οργάνωση και λειτουργία της δημοτικής συγκοι¬ 
νωνίας και ειδικότερα τη μεταφορά των κατοίκων από 
τους οικισμούς της πρώην Κοινότητας και του Δήμου. 

ιδ. Η διαχείριση, μετά από αναθέσεις του Δήμου, των 
πρώην κοινοτικών νεκροταφείων. 

ιε. Η λειτουργία γραφείου γενικού τουρισμού. 


ιστ.Η συνεργασία με το Δήμο, τους άλλους Δήμους, 
φορείς και ιδιώτες και η συμμετοχή σε εταιρείες με όλους 
τους προαναφερόμενους φορείς και ιδιώτες. 

ιζ. Η εκπόνηση μελετών. 

3. Διοίκηση της επιχείρησης 

Η επιχείρηση διοικείται από 7μελές διοικητικό συμβού¬ 
λιο, μέλη του οποίου ορίζονται μαζί με τους αναπληρωτές 
του από το Δημοτικό Συμβούλιο. Τέσσερα από τα μέλη 
του θα είναι αιρετοί, μέλη του Δημοτικού ή Τοπικού Συμ¬ 
βουλίου, ένας από τους οποίους θα προέρχεται από την 
αντιπολίτευση, ένας εκπρόσωπος φορέα της περιοχής 
και δύο κάτοικοι ή δημότες του Δήμου Παρελίων που 
έχουν εμπειρία στην τοπική ανάπτυξη. 

Πρόεδρος του Δ.Σ. ορίζεται πάντα αιρετός δημοτικός 
σύμβουλοςτου Δήμου Παρελίων. Το Δημοτικό Συμβούλιο 
της επιχείρησης ορίζεται όπως αναφέρεται στο Ν. 
2539/97 ως ακολούθως: Το Τοπικό Συμβούλιο του Δημο¬ 
τικού Διαμερίσματος Πέλεκα του Δήμου Παρελίων προ¬ 
τείνει στο Δημοτικό Συμβούλιο μέχρι 10 άτομα για το διο¬ 
ρισμό Διοικητικού Συμβουλίου. Στη συνέχειατοΔημοτικό 
Συμβούλιο υποχρεούται να διορίσει στο Δ.Σ. τουλάχιστον 
το 50% συν ένα από το σύνολο των μελών του. 

Όταν η επιχείρηση απασχολεί πάνω από 20 άτομα, το Δι¬ 
οικητικό Συμβούλιο θα αποτελείται από εννέα μέλη και θα 
μετάσχει υποχρεωτικά ένας εκπρόσωπος των εργαζομέ¬ 
νων και ένας αιρετός επιπλέον Δημοτικός Σύμβουλος ή κά¬ 
τοικος της περιοχής που ορίζεται από το Δημοτικό Συμβού¬ 
λιο, ισχύουσα σε κάθε περίπτωση η παραπάνω διάταξη». 

5. Έδρα θα έχει την έδρα του Δήμου Παρελίων το Κοκκίνι. 

6. Για την ανάπτυξη των νέων σκοπών της επιχείρησης 
(ιδ, ιστ, ιζ) ο Δήμος θα διαθέσει στην Επιχείρηση το ποσό 
τωνδ.ΟΟΟ.ΟΟΟ δραχμώντο οποίο θα καταβληθεί εντόςτου 
έτους 2001. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου για το 
έτος 2001 ύψους 5.000.000 δραχμών. 

Η απόφαση να δημοσιευτεί στην Εφημερίδα της Κυ¬ 
βέρνησης. 

Κέρκυρα, 20 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 

Αριθ. 12828 (3) 

Τροποποίηση του άρθρου 4 της Συστατικής πράξης της 

Δημοτικής Επιχείρησης Τουριστικής και Πολιτιστικής 

Ανάπτυξης Κασσάνδρειας (Δ.Ε.Τ.Π.Α.Κ.) για αύξηση 

μετοχικού κεφαλαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρον 277 και 284του Δ.Κ.Κ.(Π.Δ. 
41 0/95). 

2. Την απόφαση του Υπ. Εσωτερικών 25027/9-4-84 (ΦΕΚ 
244/84). 

3. Την αριθμ. Δ1/9716/3.8.95 απόφαση της Σύστασης 
Δημοτικής Επιχείρησης Τουριστικής και Πολιτιστικής 
Ανάπτυξης Κασσάνδρειας (Δ.Ε.Τ.Π.Α.Κ.) 

5. Την αριθμ. 281/2000 απόφαση του Δ.Σ του Δήμου 
Κασσάνδρειας αποφασίζει: 

Α) Την αύξηση του μετοχικού κεφαλαίου με το ποσό των 
60.000.000 δρχ. για να μπορέσει η ΔΕΤΠΑΚ να ανταπε- 
ξέλθει στις υποχρεώσεις της. επειδή : 

α) Με την εφαρμογή του προγράμματος I. ΚΑΠΟ- 
ΔΙΣΤΡΙΑΣ η Δ.Ε.Τ.Π.Α.Κ. καλείται πλέον να καλύψει ανά¬ 
γκες οκτώ Δημοτικών διαμερισμάτων που συγκροτούντο 
νέο Δήμο Κασσάνδρας. 

β) Έχει αυξηθεί κατακόρυφα ο κύκλος εργασιών της 
γ) Οι σκοποί της έχουν διευρυνθεί με δημιουργία νέων 
τμημάτων (Παιδικοί Σταθμοί - Κ.Α.Π.Η. - ΦΕΣΤΙΒΑΛ 
ΚΑΣΣΑΝΔΡΑΣ). 

Β) Με την παρούσα κανονιστική πράξη προκαλείται δα¬ 
πάνη σε βάρος του προϋπολογισμού του Δήμου Κασσάν¬ 
δρας, ποσού 60.000.000 όρχ. για το έτος 2000 και συγκε¬ 
κριμένα τροποποιείται ο προϋπολογισμός ως εξής: 
Μεταφέρονται: 

από Κ.Α. 70/151.9.17 ποσό 2.932.500 δρχ. 
από Κ.Α. 05/146.2 ποσό 1.100.000 δρχ. 
από Κ.Α. 20/132-9.7 ποσό 1.458.000 δρχ. 
από Κ.Α-35/1 32.9 ποσό 3.000.000 δρχ. 
από Κ.Α.40/152.9 ποσό 2.126.0000 δρχ. 
από Κ-Α- 45/143.3 ποσό 1.200.000 δρχ. 
από Κ.Α. 45/143.9 ποσό 1.000.000δρχ, και 
από Κ.Α. 511.1 ποσό 47.280.000 δρχ. 
στον Κ.Α. 212.9 και ψηφίζεται πίστωση 60.000.000 δρχ. 
σε βάρος του ανωτέρω Κ.Α. για την αύξηση του μετοχικού 
κεφαλαίου της ΔΕΤΠΑΚ. 

Τέλος η τροποποίηση στο άρθρο 4 της συστατικής πρά¬ 
ξης θα γίνει ως εξής: 

«Κεφάλαιο της εταιρείας ορίζεται το ποσό των 
63.000.000 δρχ.( εξήντα τριών εκατομμυρίων δραχμών) 
που θα καταβληθεί εξ ολοκλήρου από το Δήμο της Κασ¬ 
σάνδρας όπως φαίνεται από την αντίστοιχες εγγραφές 
στους προϋπολογισμούς του Δήμου για τα έτη 1995 και 
2000 ». 

Κατά τα λοιπά ισχύει η αρχική συστατική πράξη όπως 
αυτή έχει τροποποιηθεί και συμπληρωθεί. 

Πολύγυρος, 19 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 

Αριθ. οικ/26187 (4) 

Σύσταση - συγκρότηση κοινού Υπηρεσιακού Συμβουλίου 
υπαλλήλων ΝΠΔΔ Νομού Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις 

α) Τηςπαρ. Ιγτου άρθρου 158τηςπαρ. 3 του άρθρου. 
159,τωνπαρ. 2,4 και5του άρθρου 160τηςπαρ. 2του άρ¬ 
θρου. 161, του άρθρου. 162, τωνπαρ. 1 &2του άρθρου 
163 του Υ,Κ. και τωνπαρ. 9 και 17 του άρθρου Δεύτερου 
του Ν. 2683/1999 (ΦΕΚ 19/Α). 

β) Των άρθρων. 36 παρ. 1 και 43 του ΠΔ/τος 410/1988 
(ΦΕΚ 191 /Α) και της παρ. Β4 του άρθρου 40 του Ν. 
1884/1990 (ΦΕΚ81/Α). 

γ) Του άρθρου. 27 του Ν. 2081/1992 (ΦΕΚ 154/Α), με το 
οποίο προστέθηκε άρθρο 29 Α στο Ν. 1558/85. (ΦΕΚ137Α). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 


του Νομικού Προσώπου (Επιμελητηρίου Ηρακλείου), ού¬ 
τε του κρατικού προϋπολογισμού, γιατί με την παρούσα 
σύσταση δεν μεταβάλλεται ο αριθμός των μελώντου υφι¬ 
στάμενου κατά την έναρξη ισχύος του Ν. 2683/99 Υπηρε¬ 
σιακού Συμβουλίου. 

3. Το γεγονός ότι στην αρμοδιότητα του παρόντος υπη¬ 
ρεσιακού συ μβουλίου δεν υπάγεται πλέον το Λιμενικό Τα- 
μείο Ηρακλείου καθότι την εποπτεία του διατήρησε το 
Υπουργείο Εμπορικής Ναυτιλίας, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό, πλην των υπαλλήλων με 
βαθμό γενικού Δ/ντή, (και για τους Κ.Π.Σ. μόνο βοηθητικό 
προσωπικό) των εξής ΝΠΔΔ του Νομού Ηρακλείου α) Επι¬ 
μελητήριο Ηρακλείου β) ΚΑΦ Ξηράς Ηρακλείου γ) ΚΑΦΛι- 
μένος Ηρακλείου δ) Ιατρικό Σύλλογο Ηρακλείου ε) Οδο¬ 
ντιατρικό Σύλλογο Ηρακλείου στ) Δικηγορικός Σύλλογος 
Ηρακλείου ζ)Ταμείο Πρόνοιας Δικηγόρων θ) Εθνικό Στά¬ 
διο ι) Παγκρήτιο Εθνικό Στάδιο ια) Κρατικοί - Βρεφονη¬ 
πιακοί Σταθμοί ιβ) Το κέντρο Παιδικής Μέριμνας Θηλέων 
Ηρακλείου με έδρα το Επιμελητήριο Ηρακλείου ως εξής: 

α) Τρεις (3) μονίμους υπαλλήλους με βαθμό Διευθυντή 
από αυτούς που υπηρετούν στα ΝΠΔΔ που υπάγονται 
στο Κοινό Υπηρεσιακό Συμβούλιο και υπηρετούν στην 
έδρα του Συμβουλίου από το Επιμελητήριο Ηρακλείου. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α’ με τους αναπληρωτές τους. 

2. Τα ανωτέρω υπό στοιχείο α’της παραγράφου 1 τακτι¬ 
κά μέλη του κοινού Υπηρεσιακού Συμβουλίου ορίζονται 
με απόφαση του Γενικού Γ ραμματέα Περιφέρειας. Κατά 
την πρώτη συγκρότηση τα μέλη ορίζονται από τα Διοικη¬ 
τικά Συμβούλια των ΝΠΔΔ που υπάγονται στην αρμοδιό¬ 
τητα του κοινού Υπηρεσιακού Συμβουλίου, σύμφωνα με 
τις διατάξεις της παραγράφου 9 του άρθρου δεύτερου 
του Ν.2683/99. 

3. Με την απόφαση του ορισμού των μελών των κοινών 
Υπηρεσιακών Συμβουλίων ορίζεται ως πρόεδρος ένα από 
τακτικά μέλη του Υπηρεσιακού Συμβουλίου με αναπλη¬ 
ρωτή του, επίσης ένα από τα τακτικά μέλη. Αναπληρωτές 
των δύο άλλων τακτικών μελών ορίζονται μόνιμοι υπάλ¬ 
ληλοι με βαθμό Διευθυντή από αυτούς που υπάγονται 
στην αρμοδιότητα του κοινού Υπηρεσιακού Συμβουλίου 
και υπηρετούν στην έδρα τους. Κατά την πρώτη εφαρμο¬ 
γή τα ανωτέρω δύο αναπληρωματικά μέλη ορίζονται σύμ¬ 
φωνα με την παρ.9 του άρθρου δεύτερου του Ν.2683/99. 
Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

4. Εισηγητής ορίζεται με απόφαση του Δ.Σ.κάθε νομι¬ 
κού προσώπου ο Προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 
του συγκεκριμένου νομικού προσώπου. 

5. Χρέη Γ ραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Γ ενικό Γ ραμματέα Περιφέρειας. 

6. Η θητεία των μελώντου Υπηρεσιακού Συμβουλίου εί¬ 
ναι διετής, Κατά την πρώτη εφαρμογή του νόμου αυτού η 
θητεία των μελών του Υπηρεσιακού Συμβουλίου λήγει 
στις 31-12-2000. 

7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη των 1.1.99 υφι- 

οτάμενων κοινών Υπηρεσιακών Συμβουλίων. Όταν το 
Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου, αντί δύο αιρετών εκ¬ 
προσώπων των μονίμων υπαλλήλων μετέχουν δύο αιρε¬ 
τοί εκπρόσωποι του προσωπικού με σύμβαση εργασίας 
ιδιωτικού δικαίου αορίστου χρόνου. 

8 .Έως την συγκρότηση και λειτουργία των νέων Υπη¬ 
ρεσιακών Συμβουλίων εξακολουθούν να λειτουργούν τα 
κατά την έναρξη ισχύος του Ν. 2683/99 υφιστάμενα, με 
επιφύλαξη των διατάξεων της παρ. 15 του άρθρου δεύτε¬ 
ρου του ίδιου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πληντων αναφερομένων στην παρ. 15 
του άρθρου δεύτερου του Ν. 2683/99, και οι οποίες δεν θα 
έχουν κριθεί από αυτό μέχριτον ορισμό των μελώντου νέ¬ 
ου υπηρεσιακού συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς να απαιτείται νέα παραπομπή των υποθέσεων αυ¬ 
τών. 

10. Από την υπογραφή της παρούσας παύει να ισχύει η 
με αριθ. 5656/16-4-99 απόφαση μας. 

11. Η απόφαση αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 15 Δεκεμβρίου 2000 

Ο Γενικός Γραμματέας Περιφέρειας 
ΑΘ. ΚΑΡΟΥΝΤΖΟΣ 

Αριθ. 15147 (5) 

Σύσταση Νομικού Προσώπου στο Δήμο Υδρούσας Ν. 
Κυκλάδων με την επωνυμία «Σχολική Επιτροπή Νηπια¬ 
γωγείου Δ.Δ. Γαυρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) του άρθρου 5 του Ν. 1894/90 (ΦΕΚ 
110/Α/90). 

β) του άρθρου 203του Π.Δ. 410/95 (Δ.Κ.Κ.) 

γ) της παρ. 10 του άρθρου 6 του Ν. 2503/97. 

δ) των άρθρων 1 και 16 του Ν. 2529/97. 

2. Την αριθ. 81/2000 απόφαση του Δημοτικού Συμβου¬ 
λίου Υδρούσας, αποφασίζουμε: 

1. Συστήνουμε στο Δήμο Υδρούσας του Νομού Κυκλά¬ 
δων νομικό πρόσωπο με την επωνυμία «Σχολική Επιτροπή 
Νηπιαγωγείου Δημοτικού Διαμερίσματος Γ αυρίου Δήμου 
Υδρούσας». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προς την Διεύθυνση Πρωτοβάθμιας Εκ¬ 
παίδευσης για τον εφοδιασμό από τον Οργανισμό Σχολι¬ 
κών Κτιρίων του σχολείου με έπιπλα και εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και 


στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Το νομικό πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/90. Η θητεία των μελώντου Δι¬ 
οικητικού Συμβουλίου ακολουθεί τη δημοτική περίοδο. 

4. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 
Κάλυψη δαπάνης: Απότις διατάξεις της Απόφασης αυτής 
προκαλείται δαπάνη σε βάρος του προϋπολογισμού του 
Δήμου Υδρούσας το ύψος της οποίας δε δύναται να προ¬ 
ϋπολογιστεί. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Δεκεμβρίου 2000 

Ο Γ ενικός Γ ραμματέας Περιφέρειας 
ΠΑΝ. ΣΑΛΤΟΥΡΟΣ 


Αριθ. 15146 (6) 

Σύσταση Νομικού Προσώπου στο Δήμο Πάρου Ν. Κυ¬ 
κλάδων με την επωνυμία «2η Σχολική Επιτροπή ΤΕΕ 
Πάρου Δήμου Πάρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α)του άρθρου 5του Ν. 1894/90 (Φ.Ε.Κ. 
110/Α/90). 

β) του άρθρου 203του Π.Δ. 410/95 (Δ.Κ.Κ.) 

γ) της παρ. 10 του άρθρου 6 του Ν. 2503/97. 

δ) των άρθρων 1 και 16 του Ν. 2539/97. 

2. Την αριθμ. 228/2000 απόφαση του Δημοτικού Συμ¬ 
βουλίου Πάρου, αποφασίζουμε: 

1. Συστήνουμε στο Δήμο Πάρου του Νομού Κυκλάδων 
νομικό πρόσωπο με την επωνυμία «2η Σχολική Επιτροπή 
ΤΕΕ Πάρου Δήμου Πάρου». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προς την Διεύθυνση Δευτεροβάθμιας Εκ¬ 
παίδευσης για τον εφοδιασμό από τον Οργανισμό Σχολι¬ 
κών Κτιρίων του σχολείου με έπιπλα και εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Το νομικό πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/90. Η θητεία των μελών του Δι¬ 
οικητικού Συμβουλίου ακολουθεί τη δημοτική περίοδο. 

4. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 
Κάλυψη δαπάνης: Από τις διατάξεις της Απόφασης αυτής 
προκαλείται δαπάνη σε βάρος του προϋπολογισμού του 
Δήμου Πάρου το ύψος της οποίας δε δύναται να προϋπο¬ 
λογιστεί. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Δεκεμβρίου 2000 

Ο Γ ενικός Γ ραμματέας Περιφέρειας 
ΠΑΝ. ΣΑΛΤΟΥΡΟΣ 

Αριθ. 15148 (7) 

Σύσταση Νομικού Προσώπου στο Δήμο Εξωμβούργου 
Ν. Κυκλάδων με την επωνυμία «Σχολική Επιτροπή Δη¬ 
μοτικού Σχολείου Στενής - Φαλατάδου και Νηπιαγω¬ 
γείου Στενής Δήμου Εξωμβούργου». 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη : 

1. Τις διατάξεις: α) του άρθρου 5 του Ν. 1894/90 (Φ. Ε. 
Κ. 110/Α/90). 

β) του άρθρου 203του Π.Δ. 410/95 (Δ.Κ.Κ.) 
γ) της παρ. 10 του άρθρου 6 του Ν. 2503/97. 
δ) των άρθρων 1 και 16 του Ν. 2539/97. 

2. Την αριθμ. 139/2000 απόφαση του Δημοτικού Συμ¬ 
βουλίου Εξωμβούργου, αποφασίζουμε: 

1. Συστήνουμε στο Δήμο Εξωμβούργου του Νομού Κυ¬ 
κλάδων νομικό πρόσωπο με την επωνυμία «Σχολική Επι¬ 
τροπή Δημοτικού Σχολείου Στενής - Φαλατάδου και Νη¬ 
πιαγωγείου Στενής Δήμου Εξωμβούργου». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προς την Διεύθυνση Πρωτοβάθμιας Εκ¬ 
παίδευσης για τον εφοδιασμό από τον Οργανισμό Σχολι¬ 


κών Κτιρίων του σχολείου με έπιπλα και εξοπλιστικά είδη 
και από το Υπουργείο Εθνικής Παιδείας και θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Το νομικό πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/90. Η θητεία των μελώντου Δι¬ 
οικητικού Συμβουλίου ακολουθεί τη δημοτική περίοδο. 

4. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Κάλυψη δαπάνης: Από τις διατάξεις της Απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Εξωμβούργου το ύψος της οποίας δε δύναται 
να προϋπολογισθεί. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Δεκεμβρίου 2000 

Ο Γ ενικός Γ ραμματέας Περιφέρειας 
ΠΑΝ. ΣΑΛΤΟΥΡΟΣ 


Αριθ. 9572 (8) 

Σύσταση Νομικού Προσώπου στο Δήμο Πάρου Ν. Κυ¬ 
κλάδων με την επωνυμία «1η Σχολική Επιτροπή Ενιαί¬ 
ου Λυκείου Πάρου Δήμου Πάρου». 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α)του άρθρου 5του Ν. 1894/90 (Φ.Ε.Κ. 
110/Α/90). 

β) του άρθρου 203του Π.Δ. 410/95 (Δ.Κ.Κ.) 

γ) της παρ. 10 του άρθρου 6 του Ν. 2503/97. 

δ) των άρθρων 1 και 16 του Ν. 2539/97. 

2. Την αριθμ. 228/2000 απόφαση του Δημοτικού Συμ¬ 
βουλίου Πάρου, αποφασίζουμε: 

1. Συστήνουμε στο Δήμο Πάρου του Νομού Κυκλάδων 
νομικό πρόσωπο με την επωνυμία «1η Σχολική Επιτροπή 
Ενιαίου Λυκείου Πάρου Δήμου Πάρου». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ) Η εισήγηση προςτηνΔιεύθυνση Δευτεροβάθμιας Εκ- 

παίδευσης για τον εφοδιασμό από τον Οργανισμό Σχολι¬ 
κών Κτιρίων του σχολείου με έπιπλα και εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Το νομικό πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/90. Η θητεία των μελώντου Δι¬ 
οικητικού Συμβουλίου ακολουθεί τη δημοτική περίοδο. 

4. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 
Με την παρούσα καταργείται η 5873/9.9.1991 Απόφαση 
του Νομάρχη Κυκλάδων «Σύσταση Σχολικής Επιτροπής 
Λυκείου Πάρου» (ΦΕΚ 799/Β/91), όπως τροποποιήθηκε 
με την 2400/20.3.1995 Απόφαση της Περιφερειακής Δι¬ 
ευθύντριας Κυκλάδων (ΦΕΚ 281/Β/12.4.95) 

Κάλυψη δαπάνης: Από τις διατάξεις της Απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Πάρου το ύψος της οποίας δε δύναται να προ¬ 
ϋπολογιστεί. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Δεκεμβρίου 2000 

Ο Γ ενικός Γ ραμματέας Περιφέρειας 
ΠΑΝ. ΣΑΛΤΟΥΡΟΣ 


Αριθ. 12434 (9) 

Τροποποίηση του Κανονισμού του Κεφαλαίου Αποζη- 

μιώσεως Φορτοεκφορτωτών (ΚΑΦ) Λιμένος Χαλκίδος. 

Ο ΓΕΝIΚΟΣΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις δ/ξειςτου Ν. 2503/97 «Διοίκηση, οργάνωση, στε- 
λέχωση της Περιφέρειας ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις». 

3. Τις δ/ξειςτου Π. Δ/τος 360/1997. 

4. Το αριθ. 17105/21.12.92 έγγραφο του Υπουργείου 
Εργασίας με το οποίο γίνεται γνωστό ότι με τις δ/ξεις του 
άρθρ. 3 της αριθ. 13823/11.5.2000 απόφασης του Υπουρ¬ 
γού Εργασίας ορίζεται ότι για να χορηγηθεί δάνειο από 
το Λ.Π.Φ.Λ. στους φορτοεκφορτωτές μέσω των συνδικα¬ 
λιστικών τους Σωματείων για την αγορά μηχανημάτων 


και εργαλείων φορτ/σης, θα πρέπει να προβλέπεται δυ¬ 
νατότητα παροχής εγγύησης και εξόφλησης του δανείου 
από το Κ.Α.Φ. 

5. Τις δ/ξεις του Κανονισμού του Κ.Α.Φ. Λιμένα Χαλκί¬ 
δας, ΦΕΚ 123/22.4.61 τ. Β'. 

6. Το αριθ. 134/ΑΜ/ΣΤ/6.11.2000 έγγραφο της Δ.Ε. του 
Κ.Α.Φ. Λιμένα Χαλκίδας με το οποίο υποβλήθηκε το αριθ. 
9/17.3.2000 πρακτικό τηςΔ.Ε. του Κ.Α.Φ. Λιμένα Χαλκίδας 
με το οποίο εγκρίθηκε η τροποποίηση του Κανονισμού 
του Κ.Α.Φ. Λιμένα Χαλκίδας. 

7. Το αριθ. 141/ΑΜ/ΣΤ/11.12.2000 έγγραφο του Κ.Α.Φ. 
Λιμένα Χαλκίδας. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε την απόφαση της Δ.Ε. του Κ.Α.Φ. Λιμένα 
Χαλκίδας πουλήφθηκεστην9/17.3.2000 συνεδρίαση της 
και αφορά στην τροποποίηση του Κανονισμού του Κεφα¬ 
λαίου Αποζημιώσεως Φορτοεκφορτωτών (Κ.Α.Φ.) Λιμέ¬ 
νος Χαλκίδας, προσθέτοντας νέο άρθρο στον Κανονισμό 
με αύξοντα αριθμό «27», με την εξής διάταξη: 

«Το Κ.Α.Φ. εγγυάται για την εξόφληση δανείων που χο¬ 
ρηγούνται από τον Λογαριασμό Προστασίας φορτοε- 
φορτωτών - Λιμενεργατών (ΛΠΦΛ) για την αγορά μηχανι¬ 
κών μέσων φορτοεκφορτώσεων και εργαλείων, παραι¬ 
τούμενο του δικαιώματος της ενστάσεως της διζήσεως 
(άρθρο 855 Λ.Κ.)». 

Κατά τα λοιπά ισχύει ως έχει ο Κανονισμός του Κ.Α.Φ. 
Λιμένα Χαλκίδας (ΦΕΚ 123/22.4.61 τ. Β'). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 23 Δεκεμβρίου 2000 

Ο Γ ενικός Γ ραμματέας Περιφέρειας 
ΒΑΣ. ΕΞΑΡΧΟΣ 


( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στη Κωστή Αργυρώ του Σπυρίδωνος. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Μετην7017/αριθ. αποφ. 1665/19.12.2000 απόφαση του 
Νομάρχη Δυτ. Αττικής χορηγήθηκε άδεια ασκήσεως 
επαγγέλματος Κοινωνικού Λειτουργού στη Κωστή Αργυ¬ 
ρώ του Σπυρίδωνος. 

Ο Νομάρχης 
ΠΑΡ. ΠΑΠΑΠΕΤΡΟΥ 

( 11 ) 

Χορήγηση άδειας ίδρυσης και λειτουργίας Μικτού Κέ¬ 
ντρου Διημέρευσης - Ημερήσιας Απασχόλησης και 
Κατάρτισης Α. Μ.Ε.Α. με την επωνυμία «ΤΑ ΠΑΙΔΙΑ ΤΗΣ 
ΑΝΟΙΞΗΣ». 

Ο ΝΟΜΑΡΧΗΣ ΗΜΑΘΙΑΣ 

Με την οικ 12872/20.12.2000 απόφαση του Νομάρχη 
Ημαθίας έχει χορηγηθεί άδεια ίδρυσης και λειτουργίας Μι¬ 
κτού Κέντρου Διημέρευσης - Ημερήσιας Απασχόλησης 
και Κατάρτισης Α.Μ.Ε.Α. με την επωνυμία «ΤΑ ΠΑΙΔΙΑ ΤΗΣ 

ΑΝΟΙ=ΗΣ»του Ειδικώς Φιλανθρωπικού μη κερδοσκοπικού 
Συλλόγου Γονέων και Κηδεμόνων Α.Μ.Ε.Α. Ν. Ημαθίας. 

Με εντολή Νομάρχη 

Η Προϊστάμενη Δ/νσης 
ΕΛΕΝΗ ΛΟΥΚΑΡΗ - ΚΑΛΑΪΤΣΙΔΟΥ 


Αριθ. 105 (12) 

Σύσταση Λιμενικού Ταμείου Ν.Α. Λάρισας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΑΡΙΣΑΣ 
(Συνεδρίαση 11/6.12.2000 θέμα 9) 

Αφού έλαβε υπόψη 

1. Την εισήγηση του αρμόδιου Βοηθού Νομάρχη 

2. Τις διατάξεις του άρθρου 28 του Ν.2738/99, το Β.Δ. 
24/Α/19.01.1939 (ΚΩΔΙΞ ΠΕΡΙ ΛΙΜΕΝΙΚΩΝ ΤΑΜΕΙΩΝ) και 
το Π.Δ. 30/1996 (ΦΕΚ21 Α’). 

3. Τη Μελέτη σκοπιμότητας - βιωσιμότητας για την ίδρυ¬ 
ση Λιμενικού Ταμείου στα παραλία του νομού Λάρισας, 
που εκπονήθηκε από την Α.Ε.Ν.Α.Λ. Α.Ε (σε συνεργασία 
με τη ΦΟΡΕΣΤ Α.Ε) σύμφωνα με την οποία η σύσταση Λι¬ 
μενικού Ταμείου της Νομαρχιακής Αυτοδιοίκησης Λάρι¬ 
σας κρίνεται σκόπιμη και είναι βιώσιμη δεδομένου ότι: 

Α) Κατά τα πέντε χρόνια λειτουργίας η Επιχείρηση θα 
πραγματοποιείτο εξής οικονομικά στοιχεία: 


ΕΤΟΣ 

ΕΣΟΔΑ 

ΔΑΠΑΝΕΣ 

ΠΛΕΟΝΑΣΜΑ 

Ιο 

22.666.300 

20.010.000 

2.656.300 

2ο 

24.671.200 

20.070.000 

4.601.200 

3ο 

28.739.850 

21.075.500 

7.664.350 

4ο 

33.646.400 

26.194.765 

7451.635 

5ο 

35.264.850 

27.713.812 

7.551.038 


Β) Το αναγκαίο αρχικό κεφάλαιο για την ίδρυση, πρώτη 
εγκατάσταση και έναρξη λειτουργίας του Λιμενικού Τα¬ 
μείου υπολογίζεται σε ποσό της τάξης των 10.000.000 
δρχ. και θα καλυφθεί από εισφορές της Νομαρχιακής Αυ¬ 
τοδιοίκησης Λάρισας, αποφασίζει: 

Συστήνεται Λιμενικό Ταμείο Νομαρχιακής Αυτοδιοίκη¬ 
σης Λάρισας, η συστατική πράξη του οποίου έχει ως εξής: 

1. Συνιστάται στη Λάρισα Λιμενικό Ταμείο με την επω¬ 
νυμία «Λιμενικό Ταμείο Νομαρχιακής Αυτοδιοίκησης Λά¬ 
ρισας». 

2. Σκοπός του Λιμενικού Ταμείου είναι η εποπτεία και 
διαχείριση όλης της παράλιας ζώνης του νομού Λάρισας. 

3. Το Λιμενικό Ταμείο διοικείται από 7/μελή Λιμενική Επι¬ 
τροπή της οποίας η σύνθεση είναι: 

Πρόεδρος : Ορίζεται από το Νομαρχιακό Συμβούλιο. 

Αντιπρόεδρος: Το Νομαρχιακό Συμβούλιο ορίζει μέλος 
του. 

Μέλος : Ο προϊστάμενος του αρμόδιου για την περιοχή 
λιμενικού σταθμού (ο προϊστάμενος της οικείας λιμενικής 

αρχής)· 

Μέλος : εκπρόσωπος των χρηστών της υποδομής 
(Πλοιοκτήτες, Ναυταθλητικά Σωματεία κ.α) που ορίζεται 
μετά από πρόταση των χρηστών. 

Μέλος: εκπρόσωπος της Τοπικής Αυτοδιοίκησης οριζό¬ 
μενος από το Δήμο Μελιβοίας» 


Μέλος : εκπρόσωπος της Τοπικής Αυτοδιοίκησης ορι¬ 
ζόμενος από το Δήμο Ευρυμενών. 

Μέλος : εκπρόσωπος του Εργατικού Κέντρου Λάρισας. 
Εφόσον στο μέλλον ο αριθμός των εργαζομένων ξεπερά- 
σει τα 20 άτομα τότε θα ορίζουν εκπρόσωπο τους στη Λι¬ 
μενική Επιτροπή στη θέση του εκροσώπου του εργατικού 
κέντρου. 

4. Έδρα της Επιχείρησης ορίζεται ο Αγιόκαμπος, δημο¬ 
τικό Διαμέρισμα του δήμου Μελιβοίας 

5. Το κεφάλαιο που διαθέτει η Νομαρχιακή Αυτοδιοίκη¬ 
ση για κάλυψη του κεφαλαίου κίνησης και των λοιπών 
επενδυτικών δαπανών είναι 10.000.000 δρχ., το οποίο θα 
καταβληθεί μετά την ημερομηνία δημοσίευσης του Π.Δ 
σύστασης του Λιμενικού Ταμείου στο ΦΕΚ. 

6. Πόροι του Λιμενικού Ταμείου αποτελούν τα προβλε- 
πόμενα από το νόμο σχετικά έσοδα, αλλά και όσα προκύ¬ 
πτουν από την εκμετάλλευση των εγκαταστάσεων του Λι¬ 
μενικού Ταμείου και, γενικά, από την άσκηση της δραστη¬ 
ριότητας του,οι πρόσοδοι από την περιουσία του 
Ταμείου, από δάνεια, κληρονομιές, εισφορές, δωρεές και 
λοιπές επιχορηγήσεις 

7. Το Λιμενικό Ταμείο διαλύεται με απόφαση της Νο¬ 
μαρχιακής Αυτοδιοίκησης Λάρισας. Στην περίπτωση αυ¬ 
τή τα περιουσιακά στοιχεία και όλες οι υποχρεώσεις του 
Λιμενικού Ταμείου περιέρχονται στη Νομαρχιακή Αυτοδι¬ 
οίκηση Λάρισας. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της Νομαρχιακής Αυτοδιοίκη¬ 
σης Λάρισας ύψους 10.000.000 δρχ. για το οικονομικό 
έτος 2001 και εγγράφεται η αντίστοιχη πίστωση στον Ει¬ 
δικό Φορέα 053 

Η απόφαση αυτή να δημοσιευτεί στη Εφημερίδα της 
Κυβερνήσεως. 

Ο Πρόεδρος του Νομαρχιακού Συμβουλίου 
I. ΚΑΡΑΓΕΩΡΓΟΣ 


(13) 

Έγκριση του 2080/29.6.1998 Συμβολαίου μεταβίβασης 
Μεταλλευτικών δικαιωμάτων που απορρέουν μόνο 
από τις ΑΜΕ Β.Ν. 561, Β.Ν. 562, Β.Ν. 563, Β.Ν. 569 και 
Β.Ν.576. 


Ο ΝΟΜΑΡΧΗΣ ΕΒΡΟΥ 

Μετην 1667/ΔΒΕ/Φ24.2/3/19.12.2000 ταυτάριθμη από¬ 
φαση Νομ. Έβρου, που εκδόθηκε σύμφωνα με τις διατά- 
ξειςτου Ν.Δ. 210/73,του Ν. 274/76«ΠερίΜεταλλευτικού 
Κωδικός» εγκρίνεται η 2080/29-6-1998 σύμβαση Αγορα¬ 
πωλησίας Αδειών Μεταλλευτικών Ερευνών της Συμβο¬ 
λαιογράφου Αθηνών ΕΥΣΤΑΘΙΑΣ ΖΟΥΒΕΛΟΥ με την 
οποία μεταβιβάστηκαν μεταλλευτικά δικαιώματα απότην 
ΑΕΕ. «ΑΡΓΥΡΟΜΕΤΑΛΛΕΥΜΑΤΩΝ ΚΑΙ ΒΑΡΥΤΙΜΗΣ» 
προς την ΑΕ. «ΧΡΥΣΩΡΥΧΕΙΑ ΘΡΑΚΗΣ». Η έγκριση αφο¬ 
ρά τα μεταλλευτικά δικαιώματα που απορρέουν μόνο 
από τις ΑΜΕ Β.Ν. 561, Β.Ν. 562, Β.Ν. 563, Β.Ν. 569 και 
Β.Ν.576 

Ο Νομάρχης 
Γ. ΝΤΟΛΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




